ইডেনের নাম পাল্টানো নিয়ে প্রতিবাদ জানিয়ে কলকাতা হাইকোর্টে জনস্বার্থ মামলা হয়েছিল। তার শুনানি ছিল সোমবার। আদালত জানিয়ে দিল, স্টেডিয়ামের জন্য সংস্থা বা কোনও ব্যক্তির নাম ব্যবহার করা যেতে পারে। সিএবি’র পক্ষ থেকে আদালতে বলা হয়, তারা মাঠের নাম পাল্টাতে চায় না। স্টেডিয়ামের নামের সঙ্গে সংস্থার নাম যুক্ত করা হতে পারে। যেমন ম্যাঞ্চেস্টার সিটি স্টেডিয়ামের সঙ্গে যেমন বিমানসংস্থার নাম রয়েছে। বা ইংল্যান্ডের ওভালের নামের সঙ্গে স্পনসরের নাম রয়েছে। সিএবি’র আইনজীবী ঊষানাথ বন্দ্যোপাধ্যায় বললেন, ‘‘স্টেডিয়ামের নাম বদলাবে কি না সেটা নিয়ে চূড়ান্ত সিদ্ধান্ত হয়নি। আদালত জানিয়েছে, করা যেতে পারে।’’ অম্বানিদের সংস্থার সঙ্গে চুক্তি হওয়ার কথা সিএবি’র।  সেক্ষেত্রে স্টেডিয়ামের নাম পাল্টাতে পারে।